**ОБЩИНСКА ИЗБИРАТЕЛНА КОМИСИЯ**

**ОБЩИНА ЕЛИН ПЕЛИН**

**П Р О Т О К О Л** **№11**

На 22 септември 2019 г. се проведе заседание на Общинската избирателна комисия, община Елин Пелин при следния дневен ред:

1. Предложение на ПП „ГЕРБ“ за кмет на община Елин Пелин

Докладва: Минна Иванова

1. Предложение на ПП „ГЕРБ“ за кметове на кметства в община Елин Пелин

Докладва: Минна Иванова

1. Предложение на ПП „ГЕРБ“ за общински съветници

Докладва: Минна Иванова

1. Предложение на ДПС за общински съветници

Докладва: Минна Иванова

1. Предложение на ПП „Атака“ за кмет на община Елин Пелин

Докладва: Петранка Петкова-Андреева

1. Предложение на ПП „Атака“ за общински съветници

Докладва: Петранка Петкова-Андреева

1. Предложение за назначаването на адвокат Миле Милев за експерт към ОИК – Елин Пелин

Докладва: Мариана Димитрова Стоянова

1. Разни

**ПРИСЪСТВАХА**: Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова

**ОТСЪСТВАХА**:, Павлина Славейчева Младенова, Мариа Евлогиева Китова-Петрова, Снежана Петрова Гелева, Любен Методиев Андреев, Елена Пламенова Гьошева-Мутафчиева

Заседанието е открито в 13:30 ч. и председателствано от госпожа Силвия Трендафилова – председател на Комисията.

**\* \* \***

СИЛВИЯ ТРЕНДАФИЛОВА: Добър ден, колеги! Откривам заседанието.

Имате думата по проекта за дневен ред. Има ли предложения за промени в предложения дневен ред? Няма предложения. Моля, процедура по гласуване.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 1**: Предложение на ПП „ГЕРБ“ за кмет на община Елин Пелин

СИЛВИЯ ЧАВДАРОВА: Колеги, постъпило е предложение от политическа партия „ГЕРБ“ регистрирана за участие в изборите за общински съветници и кметове на 27 октомври 2019 г. с решение на ОИК-Елин Пелин № 12/ 12.09.2019г. Предложението е за регистриране на **Стефан Петров Стоилов**като кандидат за **кмет на община Елин Пелин** в изборите на 27 октомври 2019 г. Докладва Минна Иванова.

МИННА ИВАНОВА: Колеги, предложението е подписано от Васил Цветков Цветков, преупълномощен с пълномощно №320/12.08.2019 г.  на Николина Панайотова Ангелкова – упълномощена с пълномощно №КО-Г-302/30.07.2019 г. от Бойко Методиев Борисов, представляващ ПП „ГЕРБ”. Предложението е заведено под №1 от 20.09.2019 г. във Входящия регистър на ОИК за кандидатите за кмет на община Елин Пелин.

Бяха представени всички изискуеми документи. Към предложението са приложени:

* Решение на Изпълнителната комисия за утвърждаване на кандидатите за кметове на общини, кметства и райони, и подредбата на кандидатите за общински съветници
* Заявление – декларация по образец от кандидат за кмет на община
* Удостоверение №1/05.09.2019 г. на ЦИК
* Решение № 962–МИ от 05.09.2019 г. на ЦИК
* Решение №12 от 12.09.2019 г. на ОИК – Елин Пелин
* Решение №99–00–ГИК–217/13.09.2019 г. на Изпълнителна комисия на ПП „ГЕРБ“
* Пълномощно №КО-Г-302/30.07.2019 г.
* Пълномощно №319 от 12.08.2019 г.

Считам, че са изпълнени изискванията на чл. 156, чл. 397, ал. 1, чл. 412, чл. 414, ал. 1, т. 2, 3 от ИК и Решение 943-МИ/02.09.2019 г. на ЦИК за регистриране на кандидат за кмет на община Елин Пелин. Поради това и на основание чл. 87, ал. 1, т. 14 във връзка с чл. 417, ал. 1 от ИК предлагам Общинската избирателна комисия – Елин Пелин да регистрира Стефан Петров Стоилов за кандидат за кмет на община Елин Пелин, издигнат от партия ГЕРБ.

СИЛВИЯ ТРЕНДАФИЛОВА: Колеги, имате думата за изказвания. Има ли изказвания? Няма изказвания. Моля, процедура по гласуване на предложението.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 2**: Предложение на ПП „ГЕРБ“ за кмет на кметство в община Елин Пелин

СИЛВИЯ ТРЕНДАФИЛОВА: Уважаеми членове на Комисията, в ОИК Елин Пелин е постъпило предложение от ПП „ГЕРБ“, регистрирана с Решение №14 от 12.09.2019 г. на ОИК Елин Пелин, за регистриране на 9 кандидати за кмет на кметство, издигнати от политическа партия „ГЕРБ” за участие в изборите за кмет на кметство в следните кметства в община Елин Пелин: кметство **гара Елин Пелин**, кметство **Нови хан**, кметство **Равно поле**, кметство **Мусачево**, кметство **Григорево**, кметство **Столник**, кметство **Петково**, кметство **Лесново** и кметство **Доганово**. Докладва Минна Иванова.

МИННА ИВАНОВА: Предложението е подписано от Васил Цветков Цветков, преупълномощен с пълномощно №320/12.08.2019 г. от Николина Панайотова Ангелкова – упълномощена с пълномощно №КО-Г-302/30.07.2019 г. от Бойко Методиев Борисов в качеството му на представляващ ПП „ГЕРБ”. Същото е заведено под №2 от 20.09.2019 г. във Входящия регистър на ОИК за кандидатите за кмет на кметство.

Към предложението са приложени:

* Решение на Изпълнителната комисия за утвърждаване на кандидатите за кметове на общини, кметства и райони, и подредбата на кандидатите за общински съветници.
* Заявление – декларация по образец от кандидат за кмет на кметство – 9 броя
* Удостоверение №1/05.09.2019 г. на ЦИК
* Решение №962–МИ от 05.09.2019 г. на ЦИК
* Решение №12 от 12.09.2019 г. на ОИК – Елин Пелин
* Решение №99–00–ГИК–217/13.09.2019 г. на Изпълнителна комисия на ПП „ГЕРБ“
* Пълномощно №КО-Г-302/30.07.2019 г.
* Пълномощно №319 от 12.08.2019 г.

Представените документи са проверени. Смятам, че са налице изискванията на чл. 414, ал. 1, т. 1 от Изборния кодекс и Решение №943-МИ от 02.09.2019г. на ЦИК за регистрация на кандидатите за кмет на кметство, издигнати от политическа партия „ГЕРБ”, за участие в изборите за общински съветници и кметове, насрочени за 27 октомври 2019 г.

Предвид изложеното и на основание чл. 87, ал. 1, т. 14 във връзка с чл. 414, ал. 3 от Изборния кодекс предлагам Общинската избирателна комисия – Елин Пелин да регистрира следните кандидати:

1. **Иван Стоянов Георгиев,**ЕГН \*\*\*\*\*\*\*\*\*\***,**като кандидат за кмет на кметство **Григорево**, община Елин Пелин, издигнат от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
2. **Димитър Кирилов Спасов,**ЕГН **\*\*\*\*\*\*\*\*\*\*,**като кандидат за кмет на кметство **Доганово,** община Елин Пелин, издигнат от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
3. **Вяра Стефанова Вучкова,**ЕГН **\*\*\*\*\*\*\*\*\*\*,**като кандидат за кмет на кметство **гара Елин Пелин**, община Елин Пелин, издигната от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
4. **Мая Николаева Петракиева,**ЕГН **\*\*\*\*\*\*\*\*\*\*,**като кандидат за кмет на кметство **Лесново**, община Елин Пелин, издигната от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
5. **Милиян Илиев Илиев,**ЕГН **\*\*\*\*\*\*\*\*\*\*,**като кандидат за кмет на кметство **Мусачево**, община Елин Пелин, издигнат от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
6. **Петко Георгиев Костов,**ЕГН **\*\*\*\*\*\*\*\*\*\*,**като кандидат за кмет на кметство **Нови хан**, община Елин Пелин, издигнат от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
7. **Борислав Василев Стойчев,**ЕГН **\*\*\*\*\*\*\*\*\*\*,**като кандидат за кмет на кметство **Петково**, община Елин Пелин, издигнат от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
8. **Григор Николаев Господинов,**ЕГН **\*\*\*\*\*\*\*\*\*\*,**като кандидат за кмет на кметство **Равно поле**, община Елин Пелин, издигнат от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.
9. **Илиян Бонев Милатинов,**ЕГН **\*\*\*\*\*\*\*\*\*\*,**като кандидат за кмет на кметство **Столник**, община Елин Пелин, издигнат от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г.

СИЛВИЯ ТРЕНДАФИЛОВА: Колеги, имате думата за изказвания. Няма изказвания. Моля, процедура по гласуване на предложението.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 3**: Предложение на ПП „ГЕРБ“ за общински съветници

СИЛВИЯ ТРЕНДАФИЛОВА: Колеги, в ОИК – Елин Пелин е постъпило предложение от политическа партия „ГЕРБ”, регистрирана за участие в изборите за общински съветници и кметове в община Елин Пелин на 27 октомври 2019 г. с Решение №13 от 12.09.2019 г. на ОИК – Елин Пелин за регистриране на **21**кандидати за **общински съветници**, издигнати от политическа партия „ГЕРБ”. Докладва Минна Иванова.

МИННА ИВАНОВА: Предложението е подписано от Васил Цветков Цветков, преупълномощен с пълномощно №320/12.08.2019 г. на Николина Панайотова Ангелкова, упълномощена с пълномощно №КО-Г-302/30.07.2019 г. от Бойко Методиев Борисов в качеството му на представляващ ПП „ГЕРБ”. Същото е заведено под №3 от 20.09.2019г. във Входящия регистър на ОИК Елин Пелин за кандидатите за общински съветници.

Към предложението са приложени:

* Решение на Изпълнителната комисия за утвърждаване на кандидатите за кметове на общини, кметства и райони, и подредбата на кандидатите за общински съветници.
* Заявление–декларация по образец от кандидат за общински съветник – 21 броя
* Удостоверение №1/05.09.2019 г. на ЦИК
* Решение №962 – МИ от 05.09.2019 г. на ЦИК
* Решение №12 от 12.09.2019 г. на ОИК – Елин Пелин
* Решение №99–00–ГИК–217/13.09.2019 г. на Изпълнителна комисия на ПП „ГЕРБ“
* Пълномощно №КО-Г-302/30.07.2019 г.
* Пълномощно №319 от 12.08.2019 г.

Документите са проверени и отговарят на изискванията. Смятам, че са налице изискванията на чл. 414, ал. 1, т. 1 от Изборния кодекс и Решение №943-МИ от 02.09.2019г. на ЦИК за регистрация на кандидатите за кмет на кметство, издигнати от политическа партия „ГЕРБ” за участие в изборите за общински съветници и кметове,  насрочени за 27 октомври 2019 г.

Предвид изложеното и на основание чл. 87, ал. 1, т. 14 във връзка с чл. 414, ал. 3 от Изборния кодекс, предлагам Общинската избирателна комисия – Елин Пелин да регистрира кандидатската листа за общински съветници, предложена от политическа партия „ГЕРБ” за участие в изборите за общински съветници и кметове в община Елин Пелин на 27 октомври 2019 г., както следва:

|  |  |  |
| --- | --- | --- |
| **№** | **Собствено, бащино и фамилно име** | **ЕГН/ЛН** |
| 1 | Стефан Петров Стоилов | \*\*\*\*\*\*\*\*\*\* |
| 2 | Светлана Маринова Трендафилова | \*\*\*\*\*\*\*\*\*\* |
| 3 | Благой Ангелков Благоев | \*\*\*\*\*\*\*\*\*\* |
| 4 | Тодор Виолетов Величков | \*\*\*\*\*\*\*\*\*\* |
| 5 | Цветелин Красимиров Добрев | \*\*\*\*\*\*\*\*\*\* |
| 6 | Венцислав Ангелов Тоцев | \*\*\*\*\*\*\*\*\*\* |
| 7 | Йорданка Благоева Ганиева | \*\*\*\*\*\*\*\*\*\* |
| 8 | Пламен Бонев Зафиров | \*\*\*\*\*\*\*\*\*\* |
| 9 | Милка Александрова Спасова | \*\*\*\*\*\*\*\*\*\* |
| 10 | Венцислав Любенов Цветанов | \*\*\*\*\*\*\*\*\*\* |
| 11 | Георги Пламенов Крумов | \*\*\*\*\*\*\*\*\*\* |
| 12 | Калоян Стоилов Стоилов | \*\*\*\*\*\*\*\*\*\* |
| 13 | Мирослав Недялков Милатинов | \*\*\*\*\*\*\*\*\*\* |
| 14 | Григор Тодоров Тодоров | \*\*\*\*\*\*\*\*\*\* |
| 15 | Борис Цветков Василев | \*\*\*\*\*\*\*\*\*\* |
| 16 | Сийка Христова Говедарска | \*\*\*\*\*\*\*\*\*\* |
| 17 | Гергана Александрова Апостолова | \*\*\*\*\*\*\*\*\*\* |
| 18 | Венцислав Павлов Георгиев | \*\*\*\*\*\*\*\*\*\* |
| 19 | Силвия Ангелова Раденкова | \*\*\*\*\*\*\*\*\*\* |
| 20 | Тодор Савов Панчев | \*\*\*\*\*\*\*\*\*\* |
| 21 | Саве Трайков Савов | \*\*\*\*\*\*\*\*\*\* |

СИЛВИЯ ТРЕНДАФИЛОВА: Колеги, имате думата за изказвания. Има ли изказвания? Няма. Моля, процедура по гласуване на предложението.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 4**. Предложение на ДПС за общински съветници

СИЛВИЯ ТРЕНДАФИЛОВА: В ОИК Елин Пелин е постъпило предложение от политическа партия „ДВИЖЕНИЕ ЗА ПРАВА И СВОБОДИ”, регистрирана за участие в изборите за общински съветници и кметове в община Елин Пелин на 27 октомври 2019 г. с решение №18/13.09.2019 г. на ОИК Елин Пелин, за регистриране на **13** кандидати за **общински съветници**, издигнати от политическа партия „ДВИЖЕНИЕ ЗА ПРАВА И СВОБОДИ”. Докладва Минна Иванова.

МИННА ИВАНОВА: Предложението е подписано от Мустафа Сали Карадайъ в качеството му на  председател на ПП „ДВИЖЕНИЕ ЗА ПРАВА И СВОБОДИ”. Същото е заведено под №4/21.09.2019 г. във Входящия регистър на ОИК Елин Пелин за кандидатите за общински съветници.

Към предложението са приложени:

* Решение №18 от 13.09.2019 г. на ОИК – Елин Пелин
* Пълномощно №120/07.08.2019 г.
* Пълномощно №159 от 09.09.2019 г.
* Заявление – декларация за кандидат – 13 броя.

Документите са проверени и отговарят на изискванията. Смятам, че са налице изискванията на чл. 414, ал. 1, т. 1 от Изборния кодекс и Решение №943-МИ от 02.09.2019г. на ЦИК за регистрация на кандидатите за кмет на кметство, издигнати от политическа партия „ДВИЖЕНИЕ ЗА ПРАВА И СВОБОДИ” за участие в изборите за общински съветници и кметове, насрочени за 27 октомври 2019 г.

Предвид изложеното и на основание чл. 87, ал. 1, т. 14 във връзка с чл. 414, ал. 3 от Изборния кодекс, предлагам Общинската избирателна комисия – Елин Пелин да регистриракандидатската листа заобщински съветници, предложена от политическа партия„ДВИЖЕНИЕ ЗА ПРАВА И СВОБОДИ” за участие в изборите за общински съветници и кметове в община Елин Пелин на 27 октомври 2019 г.,  както следва:

|  |  |  |
| --- | --- | --- |
| **№** | **Собствено, бащино и фамилно име** | **ЕГН/ЛН** |
| 1 | Розалия Стоянова Благоева | \*\*\*\*\*\*\*\*\*\* |
| 2 | Данчо Добрев Стефанов | \*\*\*\*\*\*\*\*\*\* |
| 3 | Юсуф Нурфет Муса | \*\*\*\*\*\*\*\*\*\* |
| 4 | Даниела Петрова Методиева | \*\*\*\*\*\*\*\*\*\* |
| 5 | Мария Иванова Вълчева | \*\*\*\*\*\*\*\*\*\* |
| 6 | Асен Красимиров Асенов | \*\*\*\*\*\*\*\*\*\* |
| 7 | Николай Митков Митков | \*\*\*\*\*\*\*\*\*\* |
| 8 | Богомила Владимирова Богданова | \*\*\*\*\*\*\*\*\*\* |
| 9 | Даниела Ненчова Каменова | \*\*\*\*\*\*\*\*\*\* |
| 10 | Живка Йорданова Спасова | \*\*\*\*\*\*\*\*\*\* |
| 11 | Христо Венциславов Христов | \*\*\*\*\*\*\*\*\*\* |
| 12 | Николай Дойчинов Велинов | \*\*\*\*\*\*\*\*\*\* |
| 13 | Станислав Серафимов Димитров | \*\*\*\*\*\*\*\*\*\* |

СИЛВИЯ ТРЕНДАФИЛОВА: Имате думата за изказвания. Има ли изказвания? Няма изказвания. Моля, процедура по гласуване на предложението.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 5**. Предложение на ПП „Атака“ за кмет на община Елин Пелин

СИЛВИЯ ТРЕНДАФИЛОВА: Постъпило е предложение от политическа партия „АТАКА“, регистрирана за участие в изборите за общински съветници и кметове на 27 октомври 2019 г. с Решение на ОИК Елин Пелин №25 от 13.09.2019 г., за регистриране на Йордан Стоянов Петров като кандидат за кмет на община Елин Пелин в изборите на 27 октомври 2019 г. Докладва Петранка Петкова-Андреева.

ПЕТРАНКА ПЕТКОВА-АНДРЕЕВА: Предложението е подписано от Йордан Стоянов Петров, упълномощен с пълномощно от Волен Николов Сидеров в качеството му на председател и представляващ ПП „АТАКА“. Същото е заведено под №5 от 21.09.2019 г. във Входящия регистър на ОИК Елин Пелин за кандидатите за кмет на община Елин Пелин.

Към предложението са приложени:

* Решение №24 от 13.09.2019 г. на ОИК – Елин Пелин
* Пълномощно от 19.09.2019 г. – 1 бр.
* Заявление – декларация за кандидати – 1 брой.

Всички документи са проверени и отговарят на изискванията.

Смятам, че са изпълнени изискванията на чл. 156, чл. 397, ал. 1, чл. 412, чл. 414, ал. 1, т. 2 и 3 от ИК и Решение 943-МИ/02.09.2019 г. на ЦИК за регистриране на кандидат за кмет на община Елин Пелин.

Ето защо и на основание чл. 87, ал. 1, т. 14 във връзка с чл. 417, ал. 1 от ИК предлагам Общинската избирателна комисия – Елин Пелин да регистрира Йордан Стоянов Петров за кандидат за кмет на община Елин Пелин, издигнат от партия „АТАКА“.

СИЛВИЯ ТРЕНДАФИЛОВА: Колеги, имате думата за изказвания. Има ли изказвания? Не. Моля, процедура по гласуване на предложението.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 6.** Предложение на ПП „Атака“ за общински съветници

СИЛВИЯ ТРЕНДАФИЛОВА: Уважаеми колеги, в ОИК Елин Пелин е постъпило предложение от ПП „Атака“, регистрирана за участие в изборите за общински съветници и кметове в Община Елин Пелин на 27 октомври 2019 г. с решение на №24 от 13.09.2019 г. на ОИК Елин Пелин, за регистриране на 5 кандидати за общински съветници, издигнати от политическа партия „ АТАКА”. Докладва Петранка Петкова-Андреева.

ПЕТРАНКА ПЕТКОВА-АНДРЕЕВА: Предложението е подписано от Йордан Стоянов Петров, упълномощен с пълномощно от 19.09.2019 г. от Волен Николов Сидеров в качеството му на председател и представляващ ПП „АТАКА”. Същото е заведено под № 6 от 21.09.2019 г. във Входящия регистър на ОИК Елин Пелин за кандидатите за общински съветници.

Към предложението са приложени:

• Решение №24 от 13.09.2019 г. на ОИК – Елин Пелин

• Пълномощно от 19.09.2019 г. – 1 бр.

• Заявление – декларация за кандидати – 5 броя.

Всички представени документи са проверени надлежно. Смятам, че са налице изискванията на чл. 414, ал. 1, т. 1 от Изборния кодекс и Решение №943-МИ от 02.09.2019 г. на ЦИК за регистрация на кандидатите за кметове на кметства, издигнати от политическа партия „АТАКА” за участие в изборите за общински съветници и кметове, насрочени за 27 октомври 2019 г.

ВЛАДИМИР МАРКОВ: Бих искал да обърна внимание, че общинската листа трябва да се подава наведнъж. Оттук нататък не могат да се добавят други кандидати, само ако някой се откаже. След като е подадена листа от 5 общински съветници, следователно не може да се променя техният брой по-нататък.

МАРИЯНА СТОЯНОВА-ПЕТРОВА: Общинската листа е обща и трябва да бъде подадена наведнъж.

ВЛАДИМИР МАРКОВ: Не може да се добавят нови кандидати към листата, след като веднъж вече е подадена.

ПЕТРАНКА ПЕТКОВА-АНДРЕЕВА: Колеги, предлагам на основание чл. 87, ал. 1, т. 14 във връзка с чл. 414, ал. 3 от Изборния кодекс Общинската избирателна комисия – Елин Пелин да регистрира кандидатската листа за общински съветници, предложена от политическа партия „АТАКА”, за участие в изборите за общински съветници и кметове в община Елин Пелин на 27 октомври 2019 г., както следва:

|  |  |  |
| --- | --- | --- |
| **№** | **Собствено, бащино и фамилно име** | **ЕГН/ЛН** |
| 1 | Йордан Стоянов Петров | \*\*\*\*\*\*\*\*\*\* |
| 2 | Анелия Атанасова Николова | \*\*\*\*\*\*\*\*\*\* |
| 3 | Станислав Михайлов Тасков | \*\*\*\*\*\*\*\*\*\* |
| 4 | Николай Стоянов Христов | \*\*\*\*\*\*\*\*\*\* |
| 5 | Венко Насков Михайлов | \*\*\*\*\*\*\*\*\*\* |

СИЛВИЯ ТРЕНДАФИЛОВА: Колеги, имате думата за изказвания. Има ли изказвания? Няма изказвания. Моля, процедура по гласуване на предложението.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 7.** Предложение за назначаването на адвокат Миле Милев за експерт към ОИК – Елин Пелин

МАРИАНА СТОЯНОВА-ПЕТРОВА: По повод на това, че колегата, която бяхме гласували като експерт към ОИК – Елини Пелин, се отказа, предлагам г-н Миле Милев да бъде одобрен като експерт към ОИК. Разговаряла съм с него и той е съгласен. Г-н Милев е местен адвокат с кантора в гр. Елин Пелин и живее в града. Уважаван член на общността. Бивш председател на ОИК с богат опит.

СИЛВИЯ ТРЕНДАФИЛОВА: Колеги, чухте предложението на Марияна Стоянова-Петрова. Има ли други предложения? Въпроси?

ВЛАДИМИР МАРКОВ: Това е единственото предложение.

СИЛВИЯ ТРЕНДАФИЛОВА: Моля, процедура по гласуване на направеното предложение.

Гласували **8** членове на ОИК: **за – 8** *(Силвия Чавдарова Трендафилова, Минна Димитрова Иванова, Петранка Трайкова Петкова-Андреева, Владимир Георгиев Марков, Марияна Димитрова Стоянова-Петрова, Стоянка Стоянова Вълчева, Никола Борисов Георгиев, Християна Живкова Иванова);* **против – няма*.***

**Точка 8.** Разни

СИЛВИЯ ТРЕНДАФИЛОВА: Колеги, има ли предложения за въпроси, които да бъдат обсъдени в точка „Разни“?

МАРИАНА СТОЯНОВА-ПЕТРОВА: Колеги, бих искала да напомня какво ни предстои занапред и да обсъдим организацията. Първата важна задача е попълването на Публичния регистър за кандидатите. Вече сме подготвили папка с небоходимата информация и тя трябва да бъде публикувана в Регистъра. Възниква следният проблем – в последната графа на Регистъра трябва да се посочи номерът на бюлетината. Въпросът ми е: можем ли да попълним останалата информация в Регистъра и да я качим в публичното пространство без да е попълнена последната графа. След като разберем номерата на бюлетините за съответните регистрирани партии и коалиции, бихме могли да добавим информацията и да я обновим.

Бих искала също да подчертая, че Минна Иванова успя да подреди и класифицира всички документи, необходими за работата на СИК. Опитът ми показва, че това е труд, който изисква много време и усилия, поради което бих искала от Ваше има да благодаря на Минна.

Освен това, необходимо е да направим заявка за канцеларските материали, които ще изискаме във връзка с работата на СИК. Колкото по-скоро, толкова по-добре.

МИННА ИВАНОВА: Заявката вече е подготвена, трябва само да я изпратим.

МАРИАНА СТОЯНОВА-ПЕТРОВА: Предлагам преди да изпратим официално заявката, да я съгласуваме с общината, тъй като ще работим съвместно с нея във връзка с подготовката на СИК.

ВЛАДИМИР МАРКОВ: Да, задължително с общината ще подготвяме бюлетините и всички необходими документи. Обикновено за тази цел са ангажирани двама души от общината и един човек от ОИК.

МАРИАНА СТОЯНОВА-ПЕТРОВА: Важно е всички материали да бъдат предавани с приемо-предавателни протоколи.

МИННА ИВАНОВА: Ще осигурим приемо-предавателни протоколи, като всеки член на ОИК ще има по два екземпляра.

МАРИАНА СТОЯНОВА-ПЕТРОВА: Необходимо е да подготвим папка за тези приемо-предавателни протоколи. Важно е да не се правят грешки, защото данните от тези протоколи се пренасят в протоколите с изборните резултати и в протоколите на СИК.

Следващият въпрос, върху който бих искала да акцентирам, е свързан с обучението на СИК. Ние ще обучаваме членовете на СИК. Важно е да определим кой от нас ще бъде определен за тази цел. Досега от страна на общината по въпросите, свързани със списъците и декларациите към тях, обучението е извършвала Райничка Николова. След това обучението се поема от членовете на ОИК. Предлагам добре да обмислим какво ще представим на обучението. Трябва да сме подготвени да отговаряме и на въпроси, които вероятно ще възникнат.

Когато съберем членовете на СИК, трябва да им връчим удостоверенията и методическите указания. Удостоверенията са им необходими в работата, а Методическите указания – за да следват правилно процедурата, свързана с подготовката на помещенията, откриване и закриването на изборния ден, както и предаването на протоколите с изборните резултати на ОИК.

Някои от членовете на СИК ще искат служебни бележки за отсъствие от работа и командировъчни, които ние трябва да подготвим. Командировъчните вероятно ще бъдат подпечатани от общината.

Обикновено обучението се провежда в залата на читалището, където е осигурено озвучаване и е много удобно.

ВЛАДИМИР МАРКОВ: Важно е да убедим членовете на СИК, че трябва да участват в обучението.

СИЛВИЯ ТРЕНДАФИЛОВА: Доколкото зная, членовете на СИК вече са финансово мотивирани да участват в обучението. За първа година им се плаща допълнително за участие в обучението.

МАРИАНА СТОЯНОВА-ПЕТРОВА: Важно е да уточним кои от нас ще провеждат обучението, за да се подготвят предварително. Обучението е публичен акт и създава мнение за работата на ОИК сред хората, които ние ще контролираме в деня на изборите. Важно е да организираме обучението много добре, за да разберат, че ние сме наясно с процедурите и изискванията и ще им съдействаме. Мисля, че Минна Иванова може да поеме част от обучението, свързана с броене на бюлетините и попълването на протоколите. А за останалите въпроси можем да определим някой друг.

СИЛВИЯ ТРЕНДАФИЛОВА: Нас също ще ни обучават. Все още не е ясно кога ще бъде нашето обучение – вероятно около седмица преди изборите. Важно е всеки от нас да отдели време да присъства на това обучение и да подходи отговорно.

ВЛАДИМИР МАРКОВ: Нашето обучение е много важно за нас.

СИЛВИЯ ТРЕНДАФИЛОВА: Има ли други въпроси? Няма. Поради изчерпване на дневния ред закривам заседанието. Насрочвам следващото заседание за 23 септември 2019 г. в 17:30 часа.

*(Закрито в 13:50 часа)*

ПРЕДСЕДАТЕЛ:

(Силвия Трендафилова)

СЕКРЕТАР:

(Петранка Петкова)